b'\n_START_ARTICLE_\nZaz\n_START_SECTION_\nBiografie\n_START_PARAGRAPH_\nMama ei a fost\xc2\xa0profesoar\xc4\x83 de spaniol\xc4\x83\xc2\xa0 \xc8\x99i tat\xc4\x83l ei a lucrat la o companie electric\xc4\x83 . \xc3\x8en 1985 a intrat la Conservatorul din Tours, \xc3\xaempreun\xc4\x83 cu sora \xc8\x99i fratele ei, unde a luat cursuri de la\xc2\xa0 cinci p\xc3\xa2n\xc4\x83 la unsprezece ani. A studiat teoria muzicii, \xc3\xaen special vioara, pianul, chitara \xc8\x99i a c\xc3\xa2ntat \xc3\xaentr-un cor. \xc3\x8en 1994 s-a mutat la Bordeaux. \xc3\x8en 1995 a luat lec\xc8\x9bii de muzic\xc4\x83 dar\xc2\xa0a practicat \xc8\x99i sport timp de un an,\xc2\xa0 \xc3\xaen Bordeaux.\xc2\xa0A studiat kung fu cu un antrenor profesionist. \xc3\x8en 2000 ea a c\xc3\xa2\xc8\x99tigat o burs\xc4\x83 de la consiliul regional, care i-a permis s\xc4\x83 intre la o \xc8\x99coala de muzic\xc4\x83 modern\xc4\x83 (Centrul pentru Informare \xc8\x99i Activit\xc4\x83\xc8\x9bi Muzicale- CIAM) din Bordeaux . Influen\xc8\x9bele ei muzicale includ:Cele patru anotimpuri de Vivaldi, c\xc3\xa2nt\xc4\x83re\xc8\x9bi de jazz, precum Ella Fitzgerald \xc8\x99i al\xc8\x9bi c\xc3\xa2nt\xc4\x83re\xc8\x9bi, cum ar fi Enrico Macias,  Bobby McFerrin, \xc8\x99i Richard Bona, precum \xc8\x99i influen\xc8\x9be africane, latine \xc8\x99i de ritmuri cubaneze. \xc3\x8en 2006 ea s-a mutat la Paris.\n_START_SECTION_\nCariera muzical\xc4\x83\n_START_PARAGRAPH_\n\xc3\x8en 2001\xc2\xa0 ea \xc8\x99i-a \xc3\xaenceput cariera c\xc3\xa2nt\xc3\xa2nd \xc3\xaen trupa de blues Fifty Fingers. A c\xc3\xa2ntat \xc3\xaen grupuri muzicale din Angoul\xc3\xaame, mai ales \xc3\xaentr-un cvintet de jazz. A lucrat \xc3\xaen Toulouse la un studio, ca \xc8\x99i c\xc3\xa2nt\xc4\x83rea\xc8\x9b\xc4\x83 de backing vocals. Astfel a c\xc3\xa2ntat al\xc4\x83turi de Maeso, Art Mengo, Vladimir Max, Jean - Pierre Mader, Eduardo Sanguinetti \xc8\x99i Serge Guerao._NEWLINE_La 10 mai 2010, Zaz \xc8\x99i-a lansat primul album. Acesta con\xc8\x9bine melodii compuse de ea ("Trop sensible" ) sau la care este\xc2\xa0 co\xe2\x80\x93autoare \xc2\xa0(\xe2\x80\x9eLes passants\xe2\x80\x9d, \xe2\x80\x9eLe long de la rout\xe2\x80\x9d, \xe2\x80\x9ePrends garde \xc3\xa0 ta langue\xe2\x80\x9d, \xe2\x80\x9eJ\'aime \xc3\xa0 nouveau\xe2\x80\x9d, \xe2\x80\x9eNi ni oui non\xe2\x80\x9d). C\xc3\xa2nt\xc4\x83rea\xc8\x9ba Rapha\xc3\xabl Haroche i-a scris piesele \xc2\xa0"\xc3\x89blouie par la nuit" , "Port Coton" \xc8\x99i "La Fee" . \xc3\x8en 2010 , ea a semnat un contract pentru\xc2\xa0 turnee cu Caramba \xc8\x99i\xc2\xa0 cu Sony ATV._NEWLINE_\xc3\x8en 2011 Zaz a c\xc3\xa2stigat un premiu EBBA. \xc3\x8en fiecare an, Premiile Europene Border Breakers (EBBA) recunosc succesul a zece arti\xc8\x99ti sau grupuri care ajung s\xc4\x83 fie\xc2\xa0 cunoscu\xc8\x9bi de publicul din afara \xc8\x9b\xc4\x83rii, odat\xc4\x83 cu lansarea primului lor\xc2\xa0 album\xc2\xa0 la nivel interna\xc8\x9bional,\xc2\xa0 \xc3\xaen anul precedent. Tot \xc3\xaen anul 2011, s-a al\xc4\x83turat ansamblul de caritate Les Enfoir\xc3\xa9s . Ea c\xc3\xa2nt\xc4\x83, de asemenea, \xc2\xa0melodia " Coeur Volant " pentru coloana sonor\xc4\x83 a filmului Hugo, din 2011._NEWLINE_\xc3\x8en 2012, Zaz \xc8\x99i-a continuat \xc2\xa0turneul, a sus\xc8\x9binut concerte \xc3\xaen diferite \xc8\x9b\xc4\x83ri din \xc3\xaentreaga lume, inclusiv Japonia , Canada , Germania , Polonia , Elve\xc8\x9bia , Slovenia, Republica Ceh\xc4\x83, Croa\xc8\x9bia , Bulgaria, Serbia \xc8\x99i Turcia ._NEWLINE_Ea a fost invitat\xc4\x83 de  mai multe \xc2\xa0ori la\xc2\xa0televiziuni (cum ar fi Taratata sau Chabada) \xc8\x99i a fost prezentat\xc4\x83 \xc3\xaen mai multe programe la radio.Duminic\xc4\x83 06 octombrie 2013 , Zaz aparut pe BBC la \xc2\xa0One\'sThe Andrew Marr Show \xc2\xa0din Londra \xc8\x99i a c\xc3\xa2ntat "Je veux" live._NEWLINE_Cu albumul Paris a c\xc3\xa2\xc8\x99tigat premiul Echo 2015, pentru cea mai bun\xc4\x83\xc2\xa0c\xc3\xa2nt\xc4\x83rea\xc8\x9b\xc4\x83 interna\xc8\x9bional\xc4\x83 de rock/pop.'